Italiyaning Pollino milliy bog‘ida yoshi 1230 yilni tashkil qiluvchi qarag‘ay topildi. Bu haqda Daily Mail nashri ma’lum qildi. Foto: Gianluca Piovesan Geldreyx turiga mansub qarag‘ay keksa yoshiga qaramay, o‘sishda davom etmoqda. Taxmin qilinishicha, daraxtning bunday uzoq “umr ko‘rishi”ning siri u topilgan tog‘dagi past haroratlar bo‘lishi mumkin. Daraxt olimlar tomonidan “Italus” deb nomlandi. Mutaxassislar qarag‘ay oxirgi yillarda qalinroq halqalar shakllantirayotganiga e’tibor qaratishgan, bu esa atrof-muhit yaxshi holatdaligidan darak beradi. Buning sababi esa Yevropaning ekologiya haqida yangi qonunchiligi bo‘lishi mumkin. Foto: Gianluca Piovesan Avvalroq Yevropaning eng keksa daraxti Shimoliy Gretsiyada o‘suvchi shu turdagi 1075 yillik qarag‘ay hisoblanardi.